પોતાના બોલ્ડ નિવેદનોને કારણે ચર્ચામાં રહેતી એક્ટ્રેસ કંગના રાણાવતે ફરી એકવાર પોતાની પર્સનલ લાઇફ અંગે ઘણા ચોંકાવનારા ખુલાસા કર્યા છે. તેણે હૃતિક રોશન ઉપરાંત આદિત્ય પંચોલી સાથેના પોતાના રિલેશન અંગે પણ વાત કરી છે. હૃતિક અને કંગનાના કથિત અફેર અંગે અનેક વાતો જાહેર થઇ ચૂકી છે, પરંતુ હાલમાં જ એક ચેટ શોમાં કંગનાએ કરેલ ખુલાસાઓ તમને આ ઘટના અંગે ફરી વિચારવા મજબૂર કરી શકે છે. થોડા સમય પહેલા જ એક ઇન્ટરવ્યૂમાં કંગનાએ ક્યું હતું કે, હૃતિક અને તેના પિતાએ મારી માફી માંગવી જોઇએ. હવે એક ચેટ શોમાં તેણે હૃતિક અને પોતાના અફેરની શરૂઆતથી લઇને લડાઇ અને બ્રેકઅપ સુધીની વાતો કહી હતી.